**Rámcová dohoda**

(ďalej len zmluva)

uzavretá v zmysle § 409 a nasl. Obchodného zákonníka v znení neskorších právnych predpisov

**ZMLUVNÉ STRANY:**

**Kupujúci:**

názov: **Správa mestskej zelene v Košiciach**

príspevková organizácia mesta Košice

sídlo: Rastislavova č. 79, 040 01 Košice

zastúpená: Ing. Marta Popríková - riaditeľka

IČO: 17078202

DIČ: 2021157556

IČ DPH: SK 202115755

bankové spojenie: PRIMA banka Slovensko, a.s.

IBAN: SK60 5600 0000 0004 4386 8001, SWIFT: KOMASK2X

(ďalej len „**kupujúci**“)

a

**Predávajúci:**

obchodné meno:

sídlo:

prevádzka:

zastúpená:

kontaktné údaje:

IČO:

DIČ:

IČ DPH:

bankové spojenie:

IBAN:

(ďalej len „**predávajúci**“)

**PREAMBULA**

Zmluva sa uzatvára s víťazom prieskumu trhu – zákazka s nízkou hodnotou v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov a vnútropodnikovej Smernice č. 02/2019 o verejnom obstarávaní.

Čl. I. ÚČEL ZMLUVY

1. Účelom tejto zmluvy je úprava vzťahov medzi predávajúcim a kupujúcim, rámcová špecifikácia dodacích, fakturačných, platobných a reklamačných podmienok, za ktorých sa predávajúci zaväzuje dodávať kupujúcemu predmet zmluvy podľa čl. II zmluvy, na základe Cenovej ponuky predávajúceho zo dňa ..............., predloženej predávajúcim v rámci prieskumu trhu kupujúcemu, na základe jednotlivých čiastkových písomných objednávok kupujúceho, potvrdených predávajúcim. Cenová ponuka predávajúceho zo dňa .......... tvorí neoddeliteľnú súčasť tejto zmluvy - prílohu č. 1.

Čl. II. PREDMET ZMLUVY

1. Touto zmluvou sa predávajúci zaväzuje dodať kupujúcemu tovar – doplnenie a výmena (vrátane montáže a osadenia) herných prvkov na detských ihriskách v majetku Správy mestskej zelene v Košiciach. Herné prvky musia spĺňať špecifikáciu „kovové“ (antikoro - antivandal), s ostatnými časťami z HDPE plastu, bez údržbové, dizajnovo univerzálne, certifikované a spĺňajúce normy STN EN 1176 – 77. Technické parametre jednotlivých herných prvkov tvoria prílohu č. 2 zmluvy, pričom rozmerovo je možná alternatíva alebo ekvivalent. Presné rozdelenie herných prvkov je obsiahnuté v prílohe č. 3 zmluvy, pričom predmet zmluvy zahŕňa:

Dielčia výmena prvkov – 16 ks.

Výmena herných prvkov v rámci rekonštrukcie detských ihrísk:

* MČ Dargovských hrdinov – Detské ihrisko Ovručská 2
* MČ Staré mesto – Detské ihrisko Karpatská 2
* MČ Sídlisko Ťahanovce – Detské ihrisko Maďarská 14-16
* MČ Sever – Detské ihrisko Hlinkova 36-38
* MČ Nad jazerom – Detské ihrisko Ždiarska 1-3
* MČ Západ – Detské ihrisko Žilinská – park
* MČ Západ – Detské ihrisko Ipeľská – Kysucká – dvor

Predmet zmluvy bude plnený na základe samostatných objednávok kupujúceho, počas celej doby platnosti tejto zmluvy, čo do množstva, druhu, ceny, bližšie špecifikovaný v jednotlivých objednávkach kupujúceho zo sortimentu predávajúceho (ďalej len tovar). Predávajúci sa zároveň zaväzuje prevádzať na kupujúceho vlastnícke právo k predmetu zmluvy dňom zaplatenia kúpnej ceny kupujúcim a prevzatím tovaru. Kupujúci sa zaväzuje riadne a včas dodaný tovar, ktorý zodpovedá podmienkam tejto zmluvy prevziať a zaplatiť zaň dohodnutú kúpnu cenu, v zmysle tejto zmluvy.

1. Táto zmluva je zmluvou rámcovou a vzťahuje sa na všetky jednotlivé kúpne zmluvy (čiastkové zmluvy na základe samostatných objednávok). Ustanovenia uvedené v tejto rámcovej kúpnej zmluve sú podstatnými náležitosťami každej čiastkovej zmluvy, uzatvorenej medzi zmluvnými stranami počas jej trvania.

Čl. III. MIESTO PLNENIA

1. Miestom dodania tovaru je: Správa mestskej zelene v Košiciach – územie mesta Košice.

Čl. IV. CENA, PLATOBNÉ PODMIENKY

1. Cena za predmet zmluvy je dohodnutá v súlade so zák. č. 18/1996 Z. z. o cenách v znení neskorších predpisov a je uvedená v cenovej ponuke predávajúceho. Maximálna cena, ktorá nesmie byť počas doby platnosti zmluvy prekročená je do výšky finančného limitu 74 000,00 € s DPH.
2. Jednotkové ceny predmetu zmluvy podľa cenovej ponuky predávajúceho v zmysle čl. I sú záväzné počas celej doby platnosti tejto zmluvy.
3. K cene bude fakturovaná DPH podľa platných právnych predpisov.
4. V cene sú zahrnuté všetky náklady predávajúceho spojené s dodaním predmetu zmluvy, vrátane balného, dopravy na miesto plnenia podľa čl. III. tejto zmluvy, montáže a osadenia herných prvkov.
5. Predmet zmluvy bude financovaný z rezervného fondu organizácie na základe faktúr bez zálohovej platby.
6. Predávajúci má právo vystaviť faktúru po riadnom a včasnom dodaní predmetu zmluvy kupujúcemu, podľa jeho objednávok, v súlade s právnymi predpismi a podmienkami tejto zmluvy a po potvrdení dodacieho listu kupujúcim, ktorý bude podkladom pre vyhotovenie faktúry a bude tvoriť neoddeliteľnú prílohu každej čiastkovej faktúry.
7. Splatnosť každej čiastkovej faktúry je 30 dní od jej doručenia kupujúcemu.
8. Kupujúci pri dodávke tovaru skontroluje množstvo, cenu dodaného tovaru, a to, či tovar nemá zjavné vady.
9. Predávajúci zodpovedá za to, že faktúra bude obsahovať náležitosti podľa zákona č. 222/2004 Z. z. o DPH v platnom znení. V prípade, ak faktúra nespĺňa zákonné náležitosti a je z uvedeného dôvodu vrátená na prepracovanie, počas jej prepracovania lehota splatnosti neplynie a začne plynúť odo dňa doručenia prepracovanej faktúry.

Čl. V. VŠEOBECNÉ DODACIE PODMIENKY

1. Predávajúci sa zaväzuje dodávať kupujúcemu predmet zmluvy na základe písomných čiastkových objednávok kupujúceho, riadne a včas, v súlade s právnymi predpismi a podmienkami tejto zmluvy, v požadovanej kvalite, množstve, cene, v termíne a na miesto dodania podľa čl. III zmluvy, spolu s dokumentáciou vzťahujúcou sa na tovar a na vlastné náklady.
2. Dodanie tovaru sa uskutočňuje na základe písomnej objednávky kupujúceho zaslanej predávajúcemu elektronickou formou, osobne alebo poštou, ktorú predávajúci kupujúcemu potvrdí, bez zbytočného odkladu, najneskôr v lehote 2 pracovných dní. Potvrdením objednávky predávajúcim je uzavretá čiastková kúpna zmluva.
3. Každá objednávka kupujúceho musí obsahovať tieto náležitosti:

* Názov objednaného tovaru
* Katalógové obchodné alebo objednávacie číslo tovaru
* Množstvo objednaného tovaru
* Jednotkovú cenu tovaru podľa cenovej ponuky uchádzača z prieskumu trhu
* Miesto a termín dodania tovaru

1. Objednávka je okamihom doručenia predávajúcemu a jej potvrdením predávajúcim pre neho záväzná.
2. Kupujúci je oprávnený odmietnuť prevzatie tovaru v prípade, ak preberaný tovar nespĺňa kvalitatívne požiadavky a nie je dodaný v súlade s podmienkami tejto zmluvy.
3. Predávajúci splní svoju povinnosť dodať tovar kupujúcemu dodaním do sídla kupujúceho, v dohodnutom termíne a podľa podmienok tejto zmluvy.
4. Dokladom preukazujúcim dodanie tovaru kupujúcemu je príslušný dodací list, na ktorom je uvedený najmä dátum dodania tovaru, názov, množstvo, jednotková cena a celková cena tovaru. Zmluvné strany sa dohodli, že tým, že kupujúci sám alebo prostredníctvom poverenej osoby podpíše príslušný dodací list, potvrdzuje prevzatie tovaru v deň, ktorého dátum je uvedený na dodacom liste.
5. Predávajúci je povinný bez vyzvania kupujúceho dodať tovar v dohodnutej lehote, s prihliadnutím na jeho povahu a miesto dodania, najneskôr do 2 pracovných dní od doručenia čiastkovej objednávky predávajúcemu.
6. Kupujúci je povinný tovar skontrolovať alebo zabezpečiť jeho prevzatie. Zjavné vady tovaru je povinný oznámiť písomne, resp. e-mailom bezodkladne, najneskôr do 24 hod. v pracovných dňoch predávajúcemu (v prípade, že nasledujúcim dňom je deň pracovného pokoja, v nasledujúci pracovný deň).
7. Ak kupujúci neprevezme tovar riadne a včas a predávajúcemu tým vznikne škoda , je kupujúci povinný skutočne vzniknutú škodu nahradiť.
8. Ak predávajúci nedodá objednaný tovar kupujúcemu riadne a včas, v termíne podľa objednávky a podmienok tejto zmluvy (alebo mešká s dodaním náhradného bezvadného tovaru za tovar vadný) a kupujúcemu tým vznikne škoda, je predávajúci povinný skutočne vzniknutú škodu kupujúcemu nahradiť.
9. Vlastnícke právo k tovaru a nebezpečenstvo škody na tovare prechádza na kupujúceho dňom jeho dodania a zaplatením ceny tovaru.

Čl. VI. SANKCIE

1. V prípade omeškania kupujúceho s úhradou faktúry má predávajúci právo na vyúčtovanie úrokov z omeškania vo výške 0,02 % z neuhradenej sumy za každý deň omeškania, ktorý vyúčtuje samostatnou faktúrou.
2. V prípade, že predávajúci nedodrží termín plnenia resp. podmienky tejto zmluvy, má kupujúci právo na zmluvnú pokutu vo výške 0,02 % z ceny nedodaného predmetu kúpnej zmluvy za každý deň omeškania, ktorý vyúčtuje samostatnou faktúrou.

Čl. VII. ZODPOVEDNOSŤ ZA VADY

1. Predávajúci zodpovedá za to, že predmet každej čiastkovej zmluvy je v čase jeho dodania kupujúcemu a počas záručnej doby v prvotriednej kvalite, podľa objednaného druhu, množstva, ceny, v súlade s platnými právnymi predpismi a podmienkami tejto zmluvy.
2. V prípade výskytu vady počas prevzatia tovaru v záručnej dobe má kupujúci právo požadovať od predávajúceho a predávajúci povinnosť vadu bezplatne odstrániť dodaním náhradného bezvadného plnenia, na vlastné náklady, bez zbytočného odkladu, najneskôr v lehote 30 pracovných dní od nahlásenia vady kupujúcim (v prípade, že pôjde o tovar, ktorý nemá predávajúci k dispozícii v lehote dohodnutej s kupujúcim), inak je v omeškaní, pre ktoré platia ustanovenia článku VI tejto zmluvy. V prípade vzniku škody kupujúcemu nedodaním náhradného bezvadného plnenia je predávajúci povinný nahradiť kupujúcemu skutočne vzniknutú škodu.
3. Kupujúci, v prípade zistenia vady tovaru počas záručnej doby, túto nahlási predávajúcemu písomne alebo e-mailom bezodkladne od jej zistenia.
4. Uplatnením nárokov kupujúceho z vád tovaru nie je dotknutý jeho nárok na náhradu spôsobenej škody a na zaplatenie zmluvnej pokuty v zmysle Obchodného zákonníka a tejto zmluvy.
5. Záručná doba na predmet zmluvy je 24 mesiacov, no v prípade, že výrobca poskytuje na jednotlivé výrobky, resp. ich časti dlhšie záručné doby, pri reklamáciách platia tieto záručné doby.
6. Záručná doba začína plynúť dňom prevzatia predmetu zmluvy a podpísaním dodacieho listu kupujúcim.

Čl. VIII. SKONČENIE ZMLUVNÉHO VZŤAHU

1. Táto zmluva sa uzatvára na dobu určitú – jeden rok, maximálne do vyčerpania finančného limitu 74 000,00 € s DPH.
2. Zmluva môže byť ukončená dohodou zmluvných strán, výpoveďou alebo okamžitým odstúpením od zmluvy z dôvodu podstatného porušenia zmluvných podmienok. Okamžité odstúpenie od zmluvy musí byť písomne oznámené druhej zmluvnej strane. Zmluvné strany sa dohodli za podstatné povinnosti považovať všetky povinnosti vyplývajúce z tejto zmluvy. Odstúpenie od zmluvy je účinné nasledujúci deň odo dňa doručenia odstúpenia ktoroukoľvek zo zmluvných strán.
3. Každá zmluvná strana môže túto zmluvu kedykoľvek ukončiť písomnou výpoveďou bez uvedenia dôvodu. V prípade výpovede kupujúceho aj predávajúceho je výpovedná doba jeden mesiac, ktorá začne plynúť prvým dňom kalendárneho mesiaca nasledujúceho po mesiaci, v ktorom bola výpoveď doručená druhej zmluvnej strane.
4. Zmluvný vzťah podľa tejto zmluvy môže skončiť aj písomnou dohodou zmluvných strán ku ktorémukoľvek dňu.

Čl. IX. ZÁVEREČNÉ USTANOVENIA

1. Táto zmluva nadobúda platnosť dňom podpísania obidvoma zmluvnými stranami a účinnosť nadobúda dňom nasledujúcom po dni jej zverejnenia na webovej stránke kupujúceho [www.smsz.sk](http://www.smsz.sk)
2. Akékoľvek zmeny alebo doplnky obsahu zmluvy musia byť urobené formou písomných dodatkov, ktoré budú platné, ak budú riadne potvrdené a podpísané štatutárnymi zástupcami obidvoch zmluvných strán. Po obojstrannom potvrdení sa stanú neoddeliteľnou súčasťou tejto zmluvy.
3. Ostatné právne vzťahy, výslovne touto zmluvou neupravené, sa riadia príslušnými ustanoveniami Obchodného zákonníka, podporne Občianskeho zákonníka a právnymi predpismi SR.
4. Zmluvné strany sa dohodli, že prípadne spory budú riešiť prednostne dohodou.
5. Zmluvné strany prehlasujú, že majú plnú spôsobilosť k právnym úkonom, a svoju vôľu uzavrieť túto zmluvu prejavili slobodne, vážne, určite a zrozumiteľne, žiaden z účastníkov nekonal v tiesni, omyle a ani za nápadne nevýhodných podmienok.
6. Zmluvné strany prehlasujú, že si zmluvu riadne prečítali, porozumeli jej obsahu a jednotlivým ustanoveniam a na znak súhlasu ju vlastnoručne podpisujú.
7. Táto zmluva je vyhotovená v 2 vyhotoveniach, z ktorých každá zo zmluvných strán obdrží po 1 vyhotovení.
8. Neoddeliteľnou súčasťou tejto zmluvy je príloha č. 1: „cenová ponuka predávajúceho“, príloha č. 2: „technické parametre jednotlivých herných prvkov“ a príloha č. 3: „Výkaz výmer - Cenová ponuka pre doplnenie a výmenu herných prvkov na detské ihriská“.

V Košiciach, dňa V Košiciach, dňa

Za kupujúceho: Za predávajúceho:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Marta Popríková

riaditeľka konateľ